****


**2017. január  
  
Látogass el a Kreatív Európa Iroda megújult honlapjára és kövess minket Facebookon és Twitteren is!**

[media.kreativeuropa.hu](file:///\\kreativeuropasrv\iroda\MEDIA%20alprogram\MEDIA%20alprogram%202016\Hírlevelek\media.kreativeuropa.hu)

**[](https://twitter.com/CED_HU)[](https://www.facebook.com/KreativEuropaIroda/?fref=nf)**

**Képzési lehetőségek Európában**

**Biennale College Cinema**



A Biennale College Cinema - Virtual Reality a La Biennale di Venezia szervezésben 2017-ben útnak indított program, melynek célja a független filmesek számára elősegíteni az eligazodást napjaink leginnovatívabb és legizgalmasabb technológiájának világában, a virtuális valóságban.   
  
**Jelentkezési határidő:   
2017. február 28.**  
**A képzés menete:**a Biennale College Cinema - Virtual Reality 9 rendező-produceri csapatot választ ki, akiknek szakértők jelenlétében nyílik lehetőségük fejleszteni 10-20 perc hosszúságú VR projektjüket. A program részeként, 3 projekt 30-30 ezer euró támogatásban részesülhet.   
  
A képzés a Creative Europe MEDIA támogatásával valósul meg, együttműködő partnerek a Netherlands Film Funds, valamint a TorinoFilmLab.  
  
További információ:  
<http://college2016.ogilvy.it/en/call/>

Kapcsolat:   
[college-cinema@labiennale.org](mailto:college-cinema@labiennale.org)

**eQuinoxe Europe 2017**



20. alkalommal kerül megrendezésre az eQuinoxe forgatókönyvírói workshop és mesterkurzus.  
  
**Mikor?**2017 tavasza

**Jelentkezési határidő:**2017. január 16.

**Kinek szól?**A workshop olyan forgatókönyvíróknak szól, akik már legalább egy egész estés film-szövegkönyvet írtak.  
  
**Kurzus leírása:**Az eQuinoxe kifejezetten mozifilmes forgatókönyvekkel foglalkozik és forgatókönyv, illetve projekt-fejlesztésére koncentrál. A képzés nyelve angol.

További információ:  
<http://www.equinoxe-europe.org/>

**ESoDoc - European Social Documentary 2017**



Az ESoDoc média szakemberek számára szervezett dokumentumfilmes képzési program.

**Mikor és hol?  
Session 1:** 2017. április 22-28., Goldrain, Olaszország  
**Session 2:** 2017. június 22-28., Tromsø, Norvégia  
**Session 3:** 2017. október, Vilnius, Litvánia

**Jelentkezési határidő:**2017. január 20.

**Kinek szól?**Dokumentumfilm-készítőknek, producereknek, újságíróknak, webdizájnereknek, programozóknak, játék-tervezőknek és NGO-k kommunikációs képviselőinek.  
Olyan érdeklődők jelentkezését várják, akik elkötelezettek valamely társadalmi kérdésben és nyitottak az a változó média-világ kihívásaira reagáló új kreatív megvalósítási formákra és kommunikációs stratégiákra.

**A program célja:**Dokumentumfilmes alkotások és cross-mediás projektek hatásának növelnése újfajta történetmesélési készségek elsajátítása, különféle platformokon történő kapcsolatépítés, a csapatépítés, illetve a gyártás, a finanszírozás és a forgalmazási stratégiák új formáinak felfedezése révén.

Projekttel és projekt nélkül egyaránt lehet jelentkezni.  
  
A program három egyhetes workshopot és több online sessiont foglal magában.

További információ:   
<http://www.esodoc.eu/>

**DOK.Incubator**



A DOK.Incubator 6 hónapos nemzetközi dokumentumfilmes workshop szerkesztőknek, rendezőknek és producereknek.

**Mikor és hol?  
1.workshop: 2017. április 22-27., Csehország, Třešť  
2.workshop: 2017. június 26 – július 2., Szlovákia, Szomolány  
3.workshop: 2017. szeptember 18 – 25., Svédország, Malmö  
  
Jelentkezési határidő:   
2017. február 1.  
  
A tréning előnyei:**A workshop egyéni oktatást biztosít a résztvevők számára, melyet a legelismertebb nemzetközi szerkesztők, producerek, marketing-szakemberek és forgalmazók tartanak. A program során a résztvevők egy 25 fős nemzetközi szakemberekből álló fórumon dolgozhatnak projektjük utómunkálatain, elmélyíthetik tudásukat a filmpiac jelenlegi helyzetének terén, projektjüknek megfelelő marketing és forgalmazói stratégiákat sajátíthatnak el, valamint szélesebb, nemzetközi közönség eléréséhez szükséges eszközöket ismerhetnek meg.  
  
**A program menete:**  
Nyolc nagyjátékfilm-hosszúságú dokumentumfilmes projekttel rendelkező csapat kerül kiválasztásra. A csapatok három intenzív egyhetes workshopon vesznek részt.  
  
További információ:   
[www.dokincubator.net](http://www.dokincubator.net)

[**SOURCES 2 programok 2017**](http://media.kreativeuropa.hu/kepzesek/1294-sources-2-programok-2017.html)



**SOURCES 2 SCRIPT DEVELOPMENT**

7 napos forgatókönyv-fejlesztői workshop, melyre fejlesztés alatt álló játékfilmes, illetve kreatív dokumentumfilmes projektekkel lehet jelentkezni.  
  
**Mikor és hol?**2017. április, Luxemburg  
2017. június, Norvégia  
  
**Jelentkezési határidő:**2017. március 1.  
  
**Kinek szól?**  
Forgatókönyvíróknak, producereknek és rendezőknek.   
  
  
  
**SOURCES 2 Projects & Process**

Európai forgatókönyvírói mentorok képzése

**Mikor?**2017. október  
  
**Jelentkezési határidő:**2017. június 1.

További információ:  
[www.sources2.de  
https://www.facebook.com/pages/Sources-2/381752485202801](https://www.facebook.com/pages/Sources-2/381752485202801)

Kapcsolat:  
**Sources 2**  
Köthener Strasse 44  
D-10963 Berlin  
tel. +49 30 8860211  
fax +49 30 8860213  
[info@sources2.de](mailto:info@sources2.de)

**Hírek:**

**[Megújult a Filmalap honlapja.](http://mnf.hu/hu)**

[](http://mnf.hu/hu)

**Kiválasztották a 2017-es European Shooting Stars feltörekvő tehetségeit**

## Kiválasztották a 2017-es European Shooting Stars feltörekv&odblac; tehetségeit

A European Film Promotion (EFP) bemutatja a European Shooting Stars tíz feltörekvő színésztehetségét, akik a 2017-es Berlini Filmfesztiválon mutatkoznak majd be.              
  
A 2017-es csillagok:   
  
**Alessandro Borghi** Olaszország    
**Elina Vaska** Lettország   
**Esben Smed** Dánia  
**Hannah Hoekstra** Hollandia       
**Karin Franz Körlof** Svédország  
**Louis Hofmann** Németország  
**Marusa Majer** Szlovénia  
**Tudor Aaron Istodor** Románia      
**Victoria Guerra** Portugália   
**Zofia Wichlacz** Lengyelország  
  
[Bővebben](http://www.shooting-stars.eu/en/press/2016/2016_12_15_shooting_stars_2017.php)

**A Filmarchívum a Filmalap felügyelete alatt folytatja működését**



A Magyar Nemzeti Filmalap kezdeményezésére a Filmalap felügyelete alá kerül január elsejétől a Filmarchívum, mely jelenleg a megszűnő Magyar Nemzeti Digitális Archívum és Filmintézethez (MaNDA) tartozik. A Kormány a Filmarchívum tevékenységére az eddig biztosított évi 210 millió forinton felül 2017-től 596,6 millió forint többletforrást biztosít évente. Az erről szóló kormányhatározat tegnap jelent meg a Magyar Közlönyben.   
  
Havas Ágnes, a Filmalap vezérigazgatója jelentős eredményként értékelte, hogy a nemzeti filmkincs őrzését, állagmegóvását, kutatását, restaurálását és közzétételét végző nagy múlttal rendelkező archívum filmszakmai szervezethez kerül. „A magyar film múltja szervesen hozzátartozik a jelenhez és a jövő építéséhez is.” – emlékeztetett Havas Ágnes.   
A magyar filmarchívum 1957 óta működik, közgyűjteményként gyűjti és a kor igényeinek megfelelő formában hozzáférhetővé teszi a magyar és egyetemes filmkultúra tárgyi, írásos és egyéb dokumentumait.   
  
A korszerű technikai bázissal és nemzetközi hírű archív mozgóképes referenciákkal rendelkező, a Filmalap egyik igazgatóságaként működő Filmlabor és a Filmarchívum, mely januártól szintén a Filmalap igazgatóságaként folytatja tevékenységét, évtizedek óta szomszédos telkeken működnek, szakmai kapcsolatuk kiváló. Mintegy 70 ezer filmkópiát, azaz 2,5 millió filmtekercset őriz az archívum, a hatalmas állomány szakszerű tárolását részben jelenleg is a Filmlabor biztosítja. Az archiválás és a digitalizálás szállítási költségek nélkül végezhető, továbbá a tárolási kapacitás bővítésére a speciális igényeknek megfelelő lehetőségek állnak rendelkezésre.   
  
A labor és az archívum együttműködéseként a Filmalap támogatásával a közelmúltban számos jelentős filmtörténeti alkotás felújítására és újra bemutatására került sor. Köztük volt Kertész Mihály (Michael Curtiz), a Casablanca rendezőjének legkorábbi fennmaradt filmje, A tolonc és Jancsó Miklós korszakalkotó Szegénylegények című alkotása is. Ez utóbbi felújított változatának a premierjére a cannes-i filmfesztiválon került sor tavaly.   
  
Az archívum számára a Filmalap által végzett értékesítési és fesztiváloztatási tevékenységek összehangolásával biztosítandó a nemzeti filmvagyon eredményes hasznosítása filmszakmai célokra és a bevételek növelésére is. A régi magyar filmek értékesítése belföldön és külföldön egyaránt korszerűsítésre vár. A Filmalap az új magyar filmekkel jelen van a fontos nemzetközi filmfesztiválokon és vásárokon (Berlin, Cannes, Hong Kong stb.) önálló standdal, ahol az archív, felújított alkotások promotálása és felhasználási jogainak értékesítése széles körben, professzionális körülmények között lehetséges.   
  
A Filmalap támogatásával a restaurált anyagok korszerű DVD kiadása folytatódhat. A tervek között szerepel az európai nagyvárosokban sikerrel működő „cinémathèque”-ekhez hasonló filmmúzeumként működő állandó vetítőhely létesítése a fővárosban, valamint a rendszerezett archív filmes anyagok online elérhetővé tétele kutatási, oktatási és értékesítési célokra egyaránt.

## Series Mania Co-production Forum 2017

## Series Mania Co-production Forum 2017

A Kreatív Európa MEDIA alprogramja által támogatott, TV sorozatokra fókuszáló pitching esemény a Forum des Images keretében kerül megrendezésre.   
  
**Mikor és hol?   
2017. április 18-21., Franciaország, Párizs  
  
Jelentkezési határidő:   
2017. február 17.**  
15 televíziós filmsorozat kiválasztására kerül sor, amelyeket a projektek képviselői 150 európai koproducer, forgalmazó, vásárló, alapítvány, illetve televíziós csatorna képviselője előtt prezentálhatnak, illetve személyesen találkozókon konzultálhatnak egymással.  
  
A legjobb projekt producere 50.000 euró fejlesztési támogatásban részesül.  
  
[Bővebben](http://series-mania.fr/en/call-projets/)  
Kapcsolat:   
[forumcopro@forumdesimages.fr](mailto:forumcopro@forumdesimages.fr)

**Közelgő pályázati határidők:**

**Általános tudnivalók:**

A Kreatív Európa program keretében minden pályázatot online kell beküldeni egy úgynevezett eFormon, azaz elektronikus jelentkezési lapon keresztül. A pályázás első lépéseként regisztrálni kell a pályázó céget az alábbi portálon, hogy létrehozzuk a cég saját EU Login (korábbi nevén ECAS) hozzáférését:

<https://ec.europa.eu/education/participants/portal/desktop/en/home.html>

Az EU Login account létrehozása után regisztrálnunk kell a pályázó céget néhány egyszerű lépésben a következő oldalon:

<https://webgate.ec.europa.eu/cas/eim/external/register.cgi>

A regisztrációs folyamat végén a pályázó kap egy úgynevezett PIC személyi azonosítókódot, aminek segítségével hozzáférhetünk az eFormokhoz, és megkezdhetjük a pályázat elkészítését.

Kérjük, mindenképpen tartsák szem előtt, hogy az eFormokat minden esetben az adott határidő napján legkésőbb déli 12 óráig (CET) lehet elküldeni, de nem ajánlatos az utolsó napig várni a pályázat beküldésével, mert a nagy forgalom leterhelheti az internetes rendszert.

**24/2016** [**Nemzetközi koprodukciós alapok**](http://media.kreativeuropa.hu/kepzes-es-halozatok/nemzetkozi-koprodukcios-alapok)

Határidő: **2017. február 28.**

**22/2016** [**Videojátékok fejlesztése**](http://media.kreativeuropa.hu/produceri-tamogatasok/videojatekok-fejlesztese)Határidő: **2017. március 02.**

**18/2016** [**Automatikus mozi forgalmazás**](http://media.kreativeuropa.hu/forgalmazas/automatikus-mozi-forgalmazas)Létrehozás: **2017. április 28.**Újra-befektetés: **2018. augusztus 01.**

**25/2016** [**Filmoktatás**](http://media.kreativeuropa.hu/kepzes-es-halozatok/filmoktatas)Határidő: **2017. március 02.**

**17/2016** [**Piaci hozzáférés**](http://media.kreativeuropa.hu/kepzes-es-halozatok/piaci-hozzaferes)Határidő: **2017. február 02.**

**26/2016** [**Online forgalmazás (VoD)**](http://media.kreativeuropa.hu/forgalmazas/online-forgalmazas-vod)Határidő: **2017. április 06.**

**21/2016** [**Fejlesztés - Csomagterv**](http://media.kreativeuropa.hu/produceri-tamogatasok/gyartas-elokeszites-csomagtervek)Határidő: **2017. február 02.**

**16/2016 Filmfesztiválok**2. határidő: **2017. április 27.**

**23/2016 Televíziós műsorgyártás**2.határidő: **2017. május 25.**

**20/2016 Fejlesztés (egyedi projektek)**2. határidő: **2017. április 20.**

**19/2016 Szelektív mozi forgalmazás**2. határidő: **2017. június 14.**

**09/2016 Automatikus mozi forgalmazás**2. határidő: **2017. augusztus 1.**

**07/2015 Forgalmazói ügynökségek**Újra-befektetés: **2017. március 1.**

**01/2016 Forgalmazói ügynökségek**Újra-befektetés: **2017. október 3.**

Bővebben a pályázatokról: <http://media.kreativeuropa.hu/palyazatok>

Üdvözlettel,

Stork Fanni



**Kreatív Európa Iroda / Creative Europe Desk Hungary   
MEDIA alprogram / MEDIA Sub-programme**  
  
Kreatív Európa Nonprofit Kft.  
H-1145 Budapest, Róna u. 174.  
I ép. III/304.  
Tel: +36 1 300 7202  
[media@kreativeuropa.hu](mailto:media@kreativeuropa.hu)   
[media.kreativeuropa.hu](http://media.kreativeuropa.hu/)